interakcie
Prajem pekný deň beriem lieky Eliquis. Cordarone betaloc a Tamsulosin pociťujem miernu únavu tak som si kúpil Dr.Max Magnesium Complex,môže mať tieto vitaminy nejaký vedľajší účinok?
Ďakujem za odpoveď.
Dobrý deň,
ďakujeme za Vašu otázku.
Medzi uvedenými liekmi, ktoré užívate, boli pozorované viaceré klinicky stredne závažné a závažné interakcie, pri ktorých môže vzniknúť riziko srdcových arytmií, či zvýšené riziko hypotenzie. To môže byť aj dôvod Vašich ťažkostí. V prípade, že Vám lieky predpísal jeden lekár, je si tejto skutočnosti vedomý a je potrebné riadiť sa jeho pokynmi. Pokiaľ máte lieky predpísané od rôznych lekárov, ktorý nemali informácie o iných užívaných liekoch, je potrebné upovedomiť ich o tejto skutočnosti a zvážiť ďalší postup liečby.
Vysoké dávky horčíka môžu spôsobiť hnačku, či spomaliť srdcový rytmus. V prípade, že dodržiavate stanovené dávkovanie magnézia je výskyt vedľajších účinkov nepravdepodobný.
Prajem pekný zvyšok dňa.
S pozdravom
Mgr. Emma Halás Haluščíková